– Følte all min våkne tid gikk med til jobb

Foreslår nytt boligtilbud i Trondheim: – Vi kan ikke sitte og vente på at det blir like ille som i Oslo

Velferdsstaten er under angrep. Hva betyr det for deg?

Hvorfor kan ikke det som beboere og pårørende er så fornøyd med, få bestå?

Kan du ta buss på en utgått billett, men som var aktiv da du gikk på? AtB svarer

Slik så han ut sist gang han kom med barnemusikk. Nå er Klaus Sonstad klar med nye låter – 12 år etter debuten

Hyller matfestival: Abid, vil du ta frå oss dette?

Regjeringen vil ikke la Miljøpakken legge ut for nytt Klettkryss

Her kan publikum bli med i forestillingen ved Trøndelag Teater

Nakstad: Mer urolig for smittesituasjonen i Oslo enn Bergen

Her kan publikum bli med i forestillingen ved Trøndelag Teater

Saken oppdateres.

I begynnelsen av juni kom avsløringene om PRISM. Det skriver aftenposten.no.

Guardian og Washington Post skrev om programmet som angivelig gjør at den amerikanske etterretningstjenesten NSA skal ha direkte tilgang på serverne til blant andre Google, Facebook, Apple, Yahoo, Microsoft og Skype. Det betyr i såfall at de kan lese og se alt du gjør på Facebook og Google-kontoen din.

Senere har det kommet flere avsløringer basert på dokumenter fra varsleren Edward Snowden. Aftenposten har skrevet om hvordan du som nordmann også blir overvåket av svensker og briter når du er på amerikanske nettsider.

Men folket, hva sier de? Har vi endret oppførsel på nettet etter at dette ble kjent?

Svaret er et klart nei.

1001 personer er spurt i en meningsmåling utført av Respons. De er spurt om avsløringene om overvåking har «påvirket din bruk av Facebook og Google».

782 av disse, altså 78 prosent, sier de har en Facebook eller Google-konto.

Nesten ingen har slettet konto

Av dem som har en slik konto, sier hele 92,5 prosent at overvåkingsavsløringene ikke har påvirket bruken deres av Facebook og Google.

Drøye seks prosent sier de har blitt mer forsiktig med hva de legger ut, men bare én prosent sier at de har slettet Google- eller Facebook-kontoen sin. Ni personer av de spurte har slettet Facebook, men bare tre har slettet Google-kontoen.

Feilmarginene i målingen er mellom to og tre prosentpoeng, og målingen er tatt opp fra 12. til 14. august.

Unge mest forsiktig

Bakgrunnstallene viser ikke noen statistisk signifikant forskjell fordelt på kjønn, bosted i Norge eller partipreferanse.

Men på alder gjør den det. Det er nesten dobbelt så stor sjanse for at folk under 30 svarer at de er blitt mer forsiktige etter Snowden-avsløringene, sammenlignet med personer over 30 år.

Meningsmålingen viser også en kuriøs forskjell knyttet opp mot partivalg når det kommer til om en har Facebook eller Google-konto.

Særlig to partier skiller seg ut. Blant dem som stemmer Senterpartiet er det 31 prosent som sier de ikke har en slik konto, mens av Venstre-velgerne er det bare 7 prosent som er uten Facebook eller Google.

- Var forsiktig fra før

På Oslo Sentralstasjon møter vi familien Sjåstad fra Stadlandet i Nordfjord. Både far Harald Sjåstad (46) og datter Pernille Sjåstad (20) har Facebook-konto. Far har også Google-konto, mens datteren har Hotmail-konto (som betyr overvåking på lik linje med de som bruker Google).

- Jeg har nok ikke blitt mer forsiktig, men jeg har vært forsiktig tidligere. Det er sånn for meg at det som jeg skriver på Facebook, skal også kunne stå i Aftenposten, sier faren.

Datteren har heller ikke endret bruk etter avsløringene.

- Vår generasjon tenker nok at det du legger ut på nettet, det blir på nettet, sier hun.

Harald Sjåstad har vært politiker for Høyre og sier han var blant dem som tapte den interne partikampen om datalagringsdirektivet. Han var mot, men partiet endte til slutt for direktivet som lagrer informasjon om nordmenns internett- og telefonbruk.

- For meg var det ingen overraskelse at amerikanerne driver med slik avlytting. Men det er slett ikke greit. Det er helt forkastelig, mener han.

- Folk er bevisstløse

Forsker og jurist Anine Kierulf ved Universitetet i Oslo har personvern som et av sine spesialfelt. Hun er overrasket over at det ikke er flere som sier de har blitt mer forsiktige. Selv tippet hun at omtrent 30 prosent av dem som svarte, ville sagt de var blitt mer forsiktige.

- Det kan være veldig oppløftende dersom det er slik at folk var forsiktige i utgangspunktet. Men jeg tror heller at folk er bevisstløse i sitt forhold til privatliv og personvern. Mange har tenkt for lite på hvilke negative sider slik overvåking av vårt privatliv har, mener Kierulf.